**

 **REPUBLIKA HRVATSKA**

**SPLITSKO-DALMATINSKA ŽUPANIJA**

 **OPĆINA PODSTRANA**

 **OPĆINA PODSTRANA**

 **Općinsko vijeće**

**PREDMET:** Prijedlog Odluke o pokretanju postupka rješavanja imovinskopravnih odnosa u svrhu izgradnje infrastrukturne građevine – rekonstrukcija Ulice Domovinskog rata u Podstrani - FAZA 3

**PRAVNI TEMELJ:** Zakon o izvlaštenju i određivanju naknade, Statut Općine Podstrana

**NADLEŽNOST ZA**

**DONOŠENJE:** Općinsko vijeće

**PREDLAGATELJ:** Općinski načelnik

**STRUČNA OBRADA:** Upravni odjel za pravne poslove i strateško upravljanje

**PREDMET: Obrazloženje Prijedloga Odluke o pokretanju postupka rješavanja imovinskopravnih odnosa u svrhu izgradnje infrastrukturne građevine - rekonstrukcija Ulice Domovinskog rata u Podstrani – FAZA 3**

Općina Podstrana ishodila je Lokacijsku dozvolu UP/I-350-05/21-01/000006, Urbroj: 2181/1-01-11-00-00/04-21-008 od 10. svibnja 2021. godine, koja je svojstvo pravomoćnosti stekla 30. lipnja 2021. godine, te Rješenje o produženju važenja Lokacijske dozvole Klasa: UP/I-350-05/23-01/000031, Urbroj: 2181/1-01-11-00-00/04-23-0003 od 28. lipnja 2023. godine pravomoćno dana 22. srpnja 2023. godine, kojim se važenje lokacijske dozvole produljuje do 22. srpnja 2025. godine.

U svrhu izgradnje predmetne infrastrukturne građevine Općina Podstrana pribavila je Geodetski elaborat izrađen od Terestrika d.o.o. za projektiranje, geodeziju i nadzor, Split, broj elaborata: 192-2021 od 22. listopada 2021. godine, potvrđen od Državne geodetske uprave, Područni ured za katastar Split, Odjel, Klasa: 932-06/22-02/233, Urbroj: 541-28-02-05/2-22-6 od 26. travnja 2022. godine.

Temeljem gore navedenog geodetskog elaborata, čst.zem. prozvane u čl. 1. prijedloga Odluke, u privatnom vlasništvu ulaze u obuhvat gore planiranog zahvata. Ukupna površina izvlaštenja iznosi 601 m2.

U svrhu rješavanja imovinskopravnih odnosa s vlasnicima navedenih zemljišta Općina Podstrana pokrenula je pred Upravnim odjelom za imovinsko-pravne poslove Splitsko-dalmatinske županije postupak osiguranja dokaza o stanju i vrijednosti predmetnih čst.zem. Klasa: UP/I 944-05/23-0001/0029, u kojem postupku je od strane sudskog vještaka za graditeljstvo, Ivana Bilote, Bilota Inženjering d.o.o. i sudskog vještaka za poljoprivredu, dr.sc. Lovre Bućana utvrđena tržišna vrijednost predmetnih nekretnina, sa građevinskim i poljoprivrednim poboljšicama u ukupnom iznosu od 166.022,53 eura, odnosno:

* procijenjena vrijednost zemljišta po m2 iznosi 253,28 eura, odnosno ukupno procijenjena vrijednost zemljišta iznosi 155.221,28 eura,
* ukupna procijenjena vrijednost građevinskih poboljšica iznosi 10.281,25 eura
* ukupna procijenjena vrijednost poljoprivrednih poboljšica iznosi 520,00 eura

Općina Podstrana će sukladno članku 31. Zakona o izvlaštenju i određivanju naknade (74/14, 69/17, 98/19) poslati pisane ponude vlasnicima predmetnih nekretnina u cilju sporazumnog rješavanja pitanja stjecanja prava vlasništva predmetnih čst.zem., sukladno gore navedenim procjenama. S onim vlasnicima koji prihvate ponudu sklopit će se ugovori o kupoprodaji zemljišta, a u odnosu na one vlasnike koji ne prihvate ponudu pokrenut će se postupak izvlaštenja kod Upravnim odjelom za imovinsko-pravne poslove u Splitsko-dalmatinskoj županiji.

Slijedom navedenog predlaže se donijeti sljedeći akt:

Na temelju članka 2. Zakona o izvlaštenju i određivanju naknade („Narodne novine“ broj 74/14, 69/17, 98/19) i članka 30. Statuta Općine Podstrana („Službeni glasnik Općine Podstrana“ broj 07,21, 21/21, 4/23) Općinsko vijeće Općine Podstrana na 26. sjednici održanoj dana 14. ožujka 2024. godine donosi sljedeću

## **ODLUKU**

o pokretanju postupka rješavanja imovinskopravnih odnosa radi izgradnje infrastrukturne građevine - rekonstrukcija Ulice Domovinskog rata u Podstrani – FAZA 3

**Članak 1.**

Odobrava se pokretanje postupka sporazumnog rješavanja pitanja stjecanja prava vlasništva, odnosno izvlaštenja za rješavanje imovinskopravnih odnosa na čst.zem. 1593, 1597, 1598, 1606, 922/1 i 922/2 sve k.o. Donja Podstrana sa vlasnicima predmetnih čst.zem., a u svrhu izgradnje infrastrukturne građevine- rekonstrukcija Ulice Domovinskog rata u Podstrani – FAZA 3,prema utvrđenoj tržišnoj vrijednosti nekretnina i poboljšica u postupku osiguranja dokaza o stanju i vrijednosti predmetnih čst.zem., provedenog po Upravnom odjelu za imovinsko-pravne poslove Splitsko-dalmatinske županije Klasa: UP/I 944-05/23-0001/0029.

**Članak 2.**

Utvrđuje se ukupna tržišna vrijednost čst.zem. iz članka 1. ove Odluke, s uključenim poboljšicama u iznosu od 166.022,53 eura.

Utvrđuje se da ukupna tržišna vrijednost čst.zem. iz članka 1. ove Odluke, u postupku izvlaštenja može biti utvrđena u drugačijoj vrijednosti od stavka 1. ovog članka.

**Članak 3.**

Ovlašćuje se načelnik da pokrene postupak sporazumnog rješavanja pitanja stjecanja prava vlasništva, odnosno postupak izvlaštenja čst.zem. iz članka 1. ove Odluke, u svrhu izgradnje infrastrukturne građevine.

Ovlašćuje se načelnik da pokrene postupak sporazumnog rješavanja pitanja stjecanja prava vlasništva za čst.zem. iz članka 1. ove Odluke u svrhu izgradnje infrastrukturne građevine, u skladu s utvrđenom ukupnom tržišnom vrijednosti iz članka 2. stavak 1. ove Odluke, odnosno postupak izvlaštenja za rješavanje pitanja stjecanja prava vlasništva na predmetnim čst.zem., u skladu s utvrđenom tržišnom vrijednosti iz članka 2. stavka 1. i/ili članka 2. stavka 2. ove Odluke.

**Članak 4.**

Zadužuje se Upravni odjel za pravne poslove i strateško upravljanje da izradi svu potrebnu dokumentaciju za postupke iz članka 3. ove Odluke.

**Članak 5.**

Ova Odluka stupa na snagu osmog dana od dana objave u „Službenom glasniku Općine Podstrana“.

KLASA: 024-02/24-01/05 Predsjednik

URBROJ: 2181-39-01-24-03 Općinskog vijeća

Podstrana, 14. ožujka 2024. godine Zdravko Galić